《嘉兴水西寺》
明代·虞堪

宣城水西不可到，秀州水西今独游。太白才情真放逸，牧之人独更风流。

诸天问法元无相，千载题诗在上头。人世古今同一梦，劫灰烟瞑五湖秋。

作者简介：元末明初苏州府长洲人，字克用，一字胜伯。元末隐居不仕。家藏书甚富，手自编辑。好诗，工山水。洪武中为云南府学教授，卒官。有《希澹园诗集》。